C 138/20
ET
Euroopa Liidu Teataja
21.4.2023
2015. aastal aga avaldas loomakasvatuse tootmistehnoloogiaüksus (osa Aragoni põllumajanduse ja toidu uurimise tehnoloogiakeskusest, hispaaniakeelse akronüümiga CITA) uurimisprojekti „Effect of diet, packaging and exposure time on visual appraisal and intention to purchase 'Cerdo de Teruel' PGI pork“ (Panea, B. et al., 2015) tulemused.
Selle uuringu puhul on tähelepanuväärne järeldus, et kontrollrühmalt – kellele anti nende tavapärast sööta – saadud sealiha „Cerdo de Teruel“ puhul saavutati paremad tulemused võrreldes teiste rühmadega, mille loomi söödeti eri liiki söödaga.
2016. aastal viisid CITA uurijad Terueli investeerimisfondi raames ellu projekti „Health management, production and marketing alternatives for 'Cerdo de Teruel' pork: a proposal for sustainability“ (Panea, B. et al., 2016).
Sellest peale on edasisi uuringuid tehtud koos CITAga ning esitletud seoses programmidega, mida kaasrahastab Euroopa Regionaalarengu Fond: Healthy sausages made from pork from Teruel: Reduced content of saturated fat and salt (Panea, B. et al., 2019).
Nimetus „Cerdo de Teruel“ esineb ka mitmesugustes väljaannetes, millel on suur lugejaskond ja laialdane tuntus, nimelt kirjanduses.
Näiteks peatükk romaanis „Animales urbanos“ [linnaloomad] (Leiz, K. 2018) pealkirjaga „Del cerdo de Teruel y del amor“ [„Cerdo de Teruelist“ ja armastusest].
Koos traditsiooniliste ja teaduslike ning teabeväljaannetega, mis seda toetavad, tõendab „Cerdo de Terueli“ mainet ka tunnustus turul.
„Cerdo de Teruel“ on nimetus, mida kasutavad tootjad ja ostjad, et viidata sellele ihaldusväärsele lihale, ning see on levinud turul, kaubanduskeskustes ja lihapoodides kogu Hispaanias.
Road, mida valmistatakse lihast „Cerdo de Teruel“, on kogu riigis restoranide menüüs kindlal kohal.
Ka mainekatel digiplatvormidel võib leida retsepte, kus kasutatakse „Cerdo de Terueli“.
Üks näide on retsept „„Cerdo de Teruel“ pork tenderloin with prunes and pine nuts“ [sealiha „Cerdo de Teruel“ sisefilee mustade kuivatatud ploomide ja seedermänniseemnetega] raamatust „El Gran Libro de la Cocina Aragonesa“ [Suur Aragoni kokaraamat] (Aneto Publicaciones, SL, 2011), mis avaldati Aragoni piirkonna veebiportaali RedAragón toitu ja jooki käsitlevas jaotises.
Kokad on kasutanud ka retsepte nagu „„Cerdo de Teruel“ pork secreto with aubergine and white chocolate sauce“ [sealiha „Cerdo de Teruel“ suvikõrvitsa ja valge šokolaadi kastmega] (Aragoni toidutootmise edendamise veebisaidil „Comparte el Secreto.
Aragón, alimentos nobles [Jagatud saladus: Aragón, uhked road]) ja „Altamiras inspired „Cerdo de Teruel“ pork cheeks“ [Altamirasest inspireeritud seapõsk „Cerdo de Teruel“] [„Altamirasest inspireeritud“ viitab 18. sajandi mungale ja kokale Juan Altamirasele] (ajalehe Heraldo toidu ja joogi rubriik).
Viiteid „Cerdo de Teruelile“ kohtab ka meedias: — „Kvaliteetse söödaga toidetud sigadest tehakse mitte ainult suurepärast kaitstud päritolunimetusega sinki „Jamón de Teruel“, vaid neist saab ka tipptasemel värsket liha, mis on värvuselt tumeroosa, hõrgutava lõhna ja õrna ning eriti mahlaka konsistentsiga.“ (2011, Indisa; 2014, A la carta para dos [Tellimisel toit kahele]); — „Quality, production and marketing of Teruel pork“ [Terueli sealiha kvaliteet, tootmine ja turustamine] (2016, Aragón hoy [Aragon täna]).
Tänu toote „Cerdo de Teruel“ suurepärasele mainele on see aastate jooksul olnud paljudel üritustel tähelepanu keskpunktis.
Arvukatel juhtudel on toode „Cerdo de Teruel“ mänginud olulist rolli kokandusvõistlusel „Teruel Gusto Mudéjar“ [Terueli mudéjari maitsed], mis on toimunud alates aastast 2006 ja mis kujutab endast üleriigilist konkurssi, kus keskendutakse mudéjari maitseid edendavale kokandusele.
Sellisel kuuendat korda toimunud kulinaarsel sündmusel tuli kutselistel kokkadel ja gastronoomia tõusvatel tähtedel valmistada roog „sealihaga „Cerdo de Teruel“ täidetud Cella kartulid koos Périgordi mustade trühvlitega (Tuber melanosporum)“.
2012. aastal toimus esimest korda „Jornada Gastronómica de Cerdo de Teruel“, gastronoomiline festival „Cerdo de Teruel“, milles osales enam kui 40 ettevõtet Terueli provintsist.
Sündmuse moto oli: „Uus vaade sealihale.
Muud viisid reisi nautimiseks ja palju muud ...“
2020. aastal oli toode „Cerdo de Teruel“ esindatud rahvusvahelisel festivalil „Madrid Fusión“ kvaliteedikavana: „Cerdo de Teruel' pork at the Madrid Fusión food and drink fair“ [sealiha „Cerdo de Teruel“ toidu- ja joogifestivalil „Madrid Fusión“] (ajaleht La Comarca).
Selle kõige tagajärjel ning eelkõige soovi tõttu kaitsta tugevate kohalike seostega toodet asutasid tootjad ühingu „„Cerdo de Terueli“ tootjad“, mille eesmärk on kaitsta toote mainet, tagada tarbijatele asjakohane teave ja reguleerida sealiha „Cerdo de Teruel“ tootmist.